  Майя Бывальцева Ижкарысь Союзной ульчаысь ӟечлыктэм асфальтэз подрядчик ас коньдонэныз воштоз. Со сярысь ивортэ кар администрацилэн пресс-службаез. Ленин ульчаысен Камбарской ульчаозь асфальт понӥзы таяз арын гужем. Лабораториын ортчытэм эскеронъёс возьматӥзы, со ГОСТ-лэн куронъёсызлы уг тупа шуыса. Соин ик подрядчик ужъёсты аслаз коньдонэныз выльысь быдэстыны кулэ. Ижкар тӧрлыкъёс тодэ вайыто, карын улӥсьёс сюресъёсты тупатъян ужъёсты чакланы быгато муниципалитетлэн нимлыко сайтысьтыз «Гарантийные дороги» сервис пыр. Тегъёс: Авто Ижкар Удмуртия сюресъёс тупатъянужъёс  